बाजार में पहली मंजिल पर बैंक आफ बड़ौदा की शाखा है। बृहस्पतिवार की दोपहर लगभग 12 बजे जब बैंक का हाल ग्राहकों से भरा था। तभी बैंक के प्रवेश द्वार पर लगे बिजली के बोर्ड से चिंगारी के साथ आग लग गई। अचानक धुआं और आग देख ग्राहकों में चीख पुकार मच गई। बैंक में उपभोक्ता और बैंक कर्मी दहशत में बाहर आ गए। बैंक कर्मियों ने कोतवाली पुलिस को आग की सूचना दी। इस दौरान बैंक का सुरक्षा गार्ड पहलवान सिंह, बैंक कर्मी राकेश, शिवेंद्र, शिवराज, धर्मेंद्र ने बैंक में रखे आग बुझाने वाले सिलेंडरों से बुझाने में जुट गए। बैंक कर्मियों ने हाल के एक तरह बनी खिड़कियों को खोला। फायर ब्रिगेड कर्मियों के पहुंचने से पहले आग बुझ गई थी। फायर ब्रिगेड कर्मियों ने पानी का छिड़काव कर आग को पूरी तरह से शांत किया।